**З А П И С Н И К**

од 58-та седница на Советот на Општина Аеродром, одржана на 08.07.2025 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Мими Трајковска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Зоран Јорданов | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Васе Канзуров, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.Претседателот напомена дека Советничите Горан Костовски, Дарко Масларковски и Миле Климоски се приклучени он-лајн.

Претседателот отвори расправа по дневниот ред

Претседателот извести дека се доставени предлог точки за дополнување на дневниот ред

Од страна на Градоначалник

1. Предлог-програма за изменување и дополнување на Подпрограма Ф1– урбанистичко планирање на подрачјето на Општина Аеродром за 2025 година
2. Предлог-заклучок за усвојување на информација техничка исправка за ГП 2.9 во ДУП локалитет индустриска зона, Урбана единица В, Општина Аеродром
3. Предлог-одлука за утврдување бесправен објект за кој може да се изврши вклопување во урбанистичко –планска документација (објект бр.1 на КП 4058, КО Кисела Вода 2)
4. Предлог-одлука за разрешување на член во управниот одбор на ЈДГОА „Срничка“- Општина Аеродром
5. Предлог-одлука за именување на член во управниот одбор на ЈДГОА „Срничка - претставник од Советот на родители
6. Предлог- заклучок за усвојување на Извештај за извршување на одлуките донесени од страна на Советот на Општина Аеродром, за период од 01.08.2024 година до 30.11.2024 година
7. Предлог-програма за активности на Општина Аеродром за ревитализација по елиминирање на кризи во областа за заштита и спасување во 2025 година
8. Предлог-програма за измена и дополнување на Програмата за планирани активности од областа на заштитата и спасувањето на граѓаните и материјалните добра во Општина Аеродром за 2025 година
9. Предлог-програма за измена и дополнување на Програмата за планирани активности од областа на културата во Општина Аеродром за 2025 година
10. Предлог-програма за измена и дополнување на Програмата за планирани активности од областа на образованието во Општина Аеродром за 2025 година
11. Предлог-програма за измена и дополна на Програмата за планирани активности од областа на социјалната заштита и заштита на децата во Општина Аеродром за 2025 година
12. Предлог-одлука за давање согласност на барањето за донација за изработка на урбанистички проект за инфраструктура
13. Предлог-план за измена на Планот на програмите за развој за период 2025-2027 година

Претседателот даде збор, Советничката Благица Сековска побара збор и напомена дека нема смисла што толку касно се пуштаат толку многу точки и дека немаат време кога да ги разгледаат .Советничката од принципиелни причини побара одложување на точките за друга седница за да имаат време да ги погледнат и да можат да дискутираат и доколку нема одложување на точките принципиелно ќе гласаат против овие дополнителни точки.

Советникот Милутин Ристески се јави за збор и напомена дека не е во ред носењето на дополнителни точки на половина час пред седница и тоа од типот на програма за планирани активности од областа на заштитата и спасување на граѓаните.Советникот праша дали мислат дека ова е небитна тема за гласање и напомена дека не е во ред спрема јавноста кои чекаат да се дискутира по однос на точките.

Претседателот го стави на гласање предлогот за одлужување на точките за наредна седница

**ГЛАСАА: ЗА – 12 советници ПРОТИВ –14 доветници ВОЗДРЖАНИ- нема**

Се констатира дека предлогот е усвоен

Бидејќи никој друг не побара збор, Претседателот го стави на гласање предлогот за дополнување на дневниот ред со точката

**Предлог-програма за изменување и дополнување на Подпрограма Ф1– урбанистичко планирање на подрачјето на Општина Аеродром за 2025 година**

**ГЛАСАА: ЗА – 15 советници ПРОТИВ –3 советници ВОЗДРЖАНИ- нема**

Се констатира дека предлогот е усвоен

**Предлог-заклучок за усвојување на информација техничка исправка за ГП 2.9 во ДУП локалитет индустриска зона, Урбана единица В, Општина Аеродром**

**ГЛАСАА: ЗА – 16 советници ПРОТИВ –3 советници ВОЗДРЖАНИ- нема**

**Се констатира дека предлогот е усвоен**

**Предлог-одлука за утврдување бесправен објект за кој може да се изврши вклопување во урбанистичко –планска документација (објект бр.1 на КП 4058, КО Кисела Вода 2)**

**ГЛАСАА: ЗА – 17 советници ПРОТИВ –3 советници ВОЗДРЖАНИ- нема**

**Се констатира дека предлогот е усвоен**

**Предлог-одлука за разрешување на член во управниот одбор на ЈДГОА „Срничка“- Општина Аеродром**

**ГЛАСАА: ЗА – 16 советници ПРОТИВ –3 советници ВОЗДРЖАНИ- нема**

**Се констатира дека предлогот е усвоен**

**Предлог-одлука за именување на член во управниот одбор на ЈДГОА „Срничка – претставник од Советот на родители**

**ГЛАСАА: ЗА – 16 советници ПРОТИВ –3 советници ВОЗДРЖАНИ- нема**

**Се констатира дека предлогот е усвоен**

**Предлог- заклучок за усвојување на Извештај за извршување на одлуките донесени од страна на Советот на Општина Аеродром, за период од 01.08.2024 година до 30.11.2024 година**

**ГЛАСАА: ЗА – 16 советници ПРОТИВ –3 советници ВОЗДРЖАНИ- нема**

**Се констатира дека предлогот е усвоен**

**Предлог-програма за активности на Општина Аеродром за ревитализација по елиминирање на кризи во областа за заштита и спасување во 2025 година**

**ГЛАСАА: ЗА – 16 советници ПРОТИВ –4 советници ВОЗДРЖАНИ- нема**

**Се констатира дека предлогот е усвоен**

**Предлог-програма за измена и дополнување на Програмата за планирани активности од областа на заштитата и спасувањето на граѓаните и материјалните добра во Општина Аеродром за 2025 година**

**ГЛАСАА: ЗА – 16 советници ПРОТИВ –4 советници ВОЗДРЖАНИ- нема**

**Се констатира дека предлогот е усвоен**

**Предлог-програма за измена и дополнување на Програмата за планирани активности од областа на културата во Општина Аеродром за 2025 година**

**ГЛАСАА: ЗА – 16 советници ПРОТИВ –4 советници ВОЗДРЖАНИ- нема**

**Се констатира дека предлогот е усвоен**

**Предлог-програма за измена и дополнување на Програмата за планирани активности од областа на образованието во Општина Аеродром за 2025 година**

**ГЛАСАА: ЗА – 16 советници ПРОТИВ –4 советници ВОЗДРЖАНИ- нема**

**Се констатира дека предлогот е усвоен**

**Предлог-програма за измена и дополна на Програмата за планирани активности од областа на социјалната заштита и заштита на децата во Општина Аеродром за 2025 година**

**ГЛАСАА: ЗА – 16 советници ПРОТИВ –4 советници ВОЗДРЖАНИ- нема**

**Се констатира дека предлогот е усвоен**

**Предлог-одлука за давање согласност на барањето за донација за изработка на урбанистички проект за инфраструктура**

**ГЛАСАА: ЗА – 15 советници ПРОТИВ –4 советници ВОЗДРЖАНИ- 1 советник**

**Се констатира дека предлогот е усвоен**

**Предлог-план за измена на Планот на програмите за развој за период 2025-2027 година**

**ГЛАСАА: ЗА – 16 советници ПРОТИВ –4 советници ВОЗДРЖАНИ- нема**

**Се констатира дека предлогот е усвоен**

**Претседателот го стави на гласање дневниот ред со дополнувањето**

**ГЛАСАА: ЗА – 16 советници ПРОТИВ –8 советници ВОЗДРЖАНИ- нема**

**Се констатира дека дневниот ред е усвоен**

Согласно член 61 од Деловникот за работа на Советот предлагам измена на редоследот на точките на дневен ред и тоа 13та дополнителна точка да се разгледа како прва точка од дневниот ред пред точката предлог-одлука за измени и дополнувања на Буџетот на Општина Аеродром за 2025 година, дополнителните точки 7,8,9,10 и 11 да бидат 3,4,5,6 и 7 точка од дневниот ред, додека другите дополнителни точки да се разгледаат како последни точки од дневниот ред ,а после точката советнички прашања.

**ГЛАСАА: ЗА – 16 советници ПРОТИВ – 1 советник ВОЗДРЖАНИ- нема**

Се констатира дека предлогот е усвоен

Се премина на точките од дневниот ред

**1-ва точка- Предлог-план за измена на Планот на програмите за развој за период 2025-2027 година.**

**Советникот Милутин Ристески се јави за збор** и побара од службите образложение

**Претставник од Општинската администрација даде објаснување**

**Претседателот на Совет** напомена дека бидејќи секторот финансии ја доби одлуката на владата покасно и поради тоа не можеше да се направи ребалансот за еден ден па затоа се ставени точките покасно.Претседателот напомена дека согласно деловникот Градоначалникот бидејки е предлагач на точките има право да ги предложи до почетокот на секоја седница.

**Советникот Милутин Ристески се јави за збор** и праша која е потребата вакви точки да се брзаат и точките да се стават на оваа седница кога можело и да се одложат.

**Советникот Дејан Ристовски се јави за збор** и праша зошто не се прифати барањето за одложување на оваа седница да се разгледаат точките ако веќе немаат време ниту да ги разгледаат како што треба самите вработени.

**ГЛАСАА: ЗА – 16 советници ПРОТИВ – 1 советник ВОЗДРЖАНИ- нема**

Се констатира дека точката е усвоена

**2-ра точка-Предлог-одлука за измени и дополнувања на Буџетот на Општина Аеродром за 2025 година.**

**Претседателот на Совет најнапред отвори расправа по поднесените амандмани кои се поднесени од страна на Градоначалникот**

**-Амандман, поднесен од Градоначалникот-архивски број 09-245/2 од 08.07.2025 година.**

**Претставник од Општинската администрација даде објаснување по однос на амандманот** дека од страна на комуналното одделение се ослободуваат средства од ставката 464990 во иснос од 250.000 денари и се ослободуваат средства од програмата Ј3 од ставката 464990 250.000 денари и дополнителни 2000 денари кои што се во усогласување со минатите проекти.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека амандманот е усвоен

-Амандман, поднесен од Градоначалникот-архивски број 09-245/3 од 08.07.2025 година.

**Претставник од Општинската администрација даде објаснување по однос на амандманот** дека се однесува на поправки и одржување на опрема и сумата се зголемува во износ од 500.000 денари и се однесува на програма Е0 подставка 424440

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека амандманот е усвоен

-Амандман, поднесен од Градоначалникот-архивски број 09-245/4 од 08.07.2025 година

**Претставник од Општинската администрација даде објаснување по однос на амандманот** дека се однесува на усогласување на договорите на средствата во буџетот со склучените договори на Општина Аеродром со коминтентите кои имаат склучено договори со нив на минатите програми на 2024 и се повлекуваат во 2025 година,бидејќи претходно биле ставени сумите согласно договорите со транспорт и врски, а сега бидејќи сумите се намалени со договорите се усогласуваат согласно договорите склучени меѓу Општина Аеродром и коминтентите кои ги вршат услугите.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека амандманот е усвоен

Претседателот отвори рсправа по **Предлог-одлука за измени и дополнувања на Буџетот на Општина Аеродром за 2025 година.**

**Советникот Милутин Ристески се јави за збор** и напомена дека гласањето за ваков буџет со изменето развојна програма и дискусијата од буџетот станува на некој начин беспредметна.Советникот напомена дека буџетот затоа и се праќа 20 дена порано бидејќи е обемна материја, напомена дека доставен е без никаква промена на развојните програми и на штета на граѓаните ќе треба да дискутираат само за она што го гледале до пред седницата и не можат да дискутираат по развојните програми.Советникот напомена дека во ребалансот се гледало дека се прави заради зголемување на средствата од приходот од ддв кој што е заслуга на владата на СДСМ која во периодот од последните 3 години од своето владеење го зголемила процентот на ддв кои што оди до Општините од 4 ипол на 6 посто .Исто така Советникот напомена дека во ребалансот се гледало и зголемување од 70.000 денари од донации кое што е незначително, но исто така се гледало зголемување од 8,6 милиони денари во делот на вкупните расходи што создавало буџетски дефицит од 0,84 милион денари.Советникот напомена дека во буџетот се предвидени еден ипол милион денари за нови вработувања и унапредувања во Општинската администрација и дополнителни уште еден ипол милион денари за привремени вработувања во основните училишта или детските градинки. Советникот напомена дека зголемени се средствата за греење во детските градинки што значи дека покрај сите зголемувања што ги усвоиле на Советот долговите на училиштата за режиски трошоци и за комунални услуги не биле сервисирани и се поставува прашањњето каде завршиле овие средства кои што ги гласале.Советникот напомена дека во буџетот скратени се средства од 1,9 милиони денари за проекти за улици и тротоари , пешачки површини и праша како ќе ги испроектираат. Дополнително кратење Советникот напомена дека има од 150.000 денари на изградба на паркинг и праша кој е тој паркинг што чини 150.000 денари и колку квадрати ќе фати.Советникот напомена дека скратени се 260.000 денари за одигурување при несреќа на Општинската администрација и праша дали ако утре некој од вработените се сопне по скали и скрши нога ќе му биде исплатено осигурување.Исто така Советникот напомена дека се кратат 1 ипол милион денари за проектот за мултифункционален културен центар и праша дали ќе се проектира, дали ќе добијат проект како донација и што тој донатор ќе бара како возврат за таа донација.Советникот напомена дека ребалансот изгледал како ребаланс за мачкање очи и би изгледало посериозно ако било прифатено да се одложат тие 13 точки.Со толкаво кратење на средтсвата за проектите Советникот заклучи дека многу од овие средства кои што ги добиле нема ни да стигнат да почнат да ги трошат до избори.

**Советникот Даниел Самарџиски** се јави за збор за две работи кои што му западнале во очи, првата е за осигурувањето што ќе го немаат вработените, да пропадне тендер заради тоа што веќе во јавните набавки нема доставено ниту една понуда, Советникот напомена дека не е доставена ниту една понува бидејќи може така е направен да нема ниту една понуда доставена, може да е техничка грешка или од нестручност.Советникот кажа дека има можност да се исправи тоа и да се направи нов јавен повик.Другата забелешка на Советникот е тоа што во 8 буџети нема никаква поддршка за приватниот сектор и од 2019 од 3990 приватни фирми во Аеродром паднало на 3700.Советникот се надева дека наредните 4 години овие 3700 фирми со поддршка на Општината ќе го зголемат бројот.

**Советникот Дејан Ристовски** се јави за збор и напомена дека наместо да видат инвестиција во нови детски игралишта, нови зелени површини, инфраструктура и подобрување на квалитет на живеење на жителите на Општина Аеродром единстевни вложувања во овој ребаланс се гледа само во реконструкција на улиците кои ги добиле од кредитот од Унгарија.Советникот напомена дека овие улици требало да се реконструираат од основниот буџет, а не од кредит од Унгарија.Исто така советникот напомена дека овој ребаланс е доказ за тоа дека се нема визија, се нема план и слух за потребите на жителите.Напомена дека е срамота ако не се осигураат самите вработени во Општината од било каква потреба.Во програмата Д10 места самоуправа советникот напомена дека е зголемен буџетот за нови 400.000 денари и тоа за електрична енергија,советникот праша зошто се зголемени овие средства кога знаат дека електричната енергија не е дупло зголемена.Во програмата за Општинска администрација во подставка 425310 за правни услуги на надворешни советникот напомена дека има намалување на буџетските средства за 500.000 днари.Советникот праша како Општината има правен сектор, а плаќа правни услуги на надворешни адвокадски канцеларии.Во програмата Ф20 уредување на градежно земјиште во подпрограма 425940 рушење на објекти советникот напомена дека предвиден е износ од 3.500.000 денари и праша нели се тоа многу пари за рушење на објект знаејќи дека Општина Аеродром е една од најубавите Општини.Советникот напомена дека во програмата Ј0 одржување на урбана опрема не се совпаѓаат бројките на буџетот и ребалансот, во буџетот кој што бил изгласан стои ставка 35.270.000, а во ребалансот стои ставка дека била изгласана сума од 37.270.000 денари.Советникот напомена дека за овие пари кои што се предвидени за одржување на урбана опрема околу 640.000 евра во Општина Аеродром не треба да има ниту една клупа без даски, ниту една канта за отпадоци без дно, ниту едно искршено игралиште.Во подтсвка 424390 советникот напомена дека имало зголемување за 1.330.000 денари за одржување на други градби и праша за кои други градби се однесува тоа.Како заклучок советникот кажа дека овој ребаланс на буџетот нема да донесе квалитет на живот на жителите на Општина Аеродром.

**Претставник од Општинската администрација** во однос на прашањето зошто се кратат средства од проектите напомена дека веќе било обезбедена техничка документација за реализација на проектите и обезбедени биле соодветни решенија за реконструкција на потебните објекти.Претставникот од Општинската администрација напомена дека по гласањето на ребалансот следи измена на планот за јавни набавки, распишување на тенддерите и реализација на истите.

**Советничката Сузана Павловска** се јави за реплика на Советникот Дејан Ристовски и напомена дека ја разбира загриженоста за ребалансот, но да се набедуваат работи кои што се невистини исто така е неиздржливо поради тоа што сите се сведоци дека во овој период без ребалансот и без поддршка од владата веќе е започната градбата на спортската сала во Долно Лисиче , започната е градинка, започната е градбата на училиштето Блаже Конески, игралиштата редовно се одржуваат и после многу години во Долно Лисиче за прв пат се изградиле игралишта и се направиле рабои кои што никој претходо не поднел некаква иницијатива да започне.

**Советникот Дејан Ристовски** се јави за контра реплика и праша дали има некој проект кој што е почнат и што е завршен.

**Советникот Милутин Ристески** се јави за збор и постави дополнително прашање на раководителот на секторот за комунални работи и напомена дека рекол дека се обезбедени проектите, а претходно пред 6 месеци има предвидено средства за јавна набавка за проекти. Советникот праша како се обезбедени без јавна набавка.

**Советничката Благица Сековска се јави за збор** и напомена дека носењето на буџетот е централен дел од активностите на Општината, бидејќи од тој буџет зависи како Општината ќе се развива во тековната година.Советничката напомена да замислат колкава е нивната фрустрација кога треба да го гласаат овој ребаланс на буџет во кој што во 5 до 12 се доставувааат половина од годишниот буџет на Општината. Советничката напомена дека немаат увид ни како ќе се трошат средствата и нема предвидено ниту една капитална инвестиција.

**ГЛАСАА: ЗА – 16 советници ПРОТИВ – 4 советници ВОЗДРЖАНИ- нема**

Се констатира дека точката е усвоена

**3-та точка** **од дневниот ред-Предлог-програма за активности на Општина Аеродром за ревитализација по елиминирање на кризи во областа за заштитата и спасување во 2025 година.**

**Советникот Милутин Ристески побара објаснување од службите.**

**Претставник од Општинската администрација** напомена дека програмата во однос на ревиталиација во одреден инспекциски надзор е констатирано дека треба да се донесе посебна програма Ј0 и да се обезбеди одредена сума на средства, тоа се 30.000 денари во однос на непогода да може тие средства да бидат како можност за исплаќање на одредени економски оператори кои би можеле да помогнат во таа ситуација да одредени состојби се санираат алармантно.

**Советникот Милутин Ристески** се јави за збор и праша што ќе се санира со 30.000 денари.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-програма за измена и дополнување на Програмата за планирани активности од областа на заштитата и спасувањето на граѓаните и материјалните добра во Општина Аеродром за 2025 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-одлука за измена и дополнување на Програмата за планирани активности од областа на културата во Општина Аеродром за 2025 година.**

**Претставник од Општинската администрација** образложи дека измената во однос на програмата во културата се прави во однос на ревитализација на проектот за мултифункционален културен центар во Ново Лисиче

**Советникот Даниел Самарџиски** се јави за збор и праша дали тој мултифункционален културен центар има име

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** **– Предлог-програма за измена и дополнување на Програмата за планирани активности од областа на образованието во Општина Аеродром за 2025 година.**

**Претставник од Општинската администрација** образложи дека како во културата така и во образованието се предвидени и двата проекти,едниот проект е изградба и доградба на Гоце Делчев и вториот проект е втора фаза на изградба и доградба на Блаже Конески.

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека точката е усвоена.

**7-ма точка-** **Предлог-програма за измена и дополнување на Програмата за планирани активности од областа на социјалната заштита и заштита на децата во Општина Аеродром за 2025 година.**

**Претставник од Општинската администрација** обтазложи дека оваа програма се технички работи како што се предвидени во ребалансот за кратење на одредени средства и предвидување за дополнителни средства каде што фалат за тековно работење на самите градинки.

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека точката е усвоена.

**8-ма точка- Предлог-програма за изменување и дополнување на Подпрограма Ф1-урбанистичко планирање на подрачјето на Општина Аеродром за 2025 година**

**Претставник од Општинската администрација** напомена дека ова е поврзано со следната точка што е исправка на техничка грешка на урбанистичкиот план за градежната парцела.И напомена дека секогаш мора да помине прво дополнување на Ф1 програмата па после следи и ваква измена на план.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**9-та точка- Предлог-заклучок за усвојување на информација техничка исправка за ГП 2.9 во ДУП локалитет индустриска зона, Урбана единица В, Општина Аеродром.**

**Претставник од Општинската администрација** образложи дека се работи за старите објекти што се позади јеховини сведоци и се работи за два стари објекти каде што имало барање за одобрение за градење кои што се увидело дека по нивните податоци, односно дека графичкиот дел на парцелата со нумеричкиот дел во табелите не одговара.Претставник од Општинската администрација напомена дека увидено е дека во графиката е се во ред, само нумеричкиот показател што е во самата табела е поголем.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека точката е усвоена.

**10-та точка- Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 4058, КО Кисела Вода 2).**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка-Предлог-одлука за разрешување на член во управниот одбор на ЈДГОА „Срничка“-Општина Аеродром.**

**Претставник од Општинската администрација** напомена дека по отпишување на детето штом оди детето во прво одделение и му престанува мандатот и се именува друг.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**12-та точка-Предлог-одлука за именување на член во управниот одбор на ЈДГОА „Срничка“-претставник од Советот а родители.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**13-та точка-Предлог-заклучок за усвојување на Извештај за извршување на одлуките донесени од страна на Советот на Општина Аеродром, за период од 01.08.2024 година до 30.11.2024 година.**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**14-та точка-Предлог-одлука за давање согласност на барањето за донација за изработка на урбанистички проект за инфраструктура.**

**Претставник од Општинската администрација** образложи дека се работи за проект за инфраструктура во Населба Лисиче, тоа се мали зградички куќички, објектите имале одобрение за градба, меѓутоа постоечката планирана улица која се наоѓа по дупот позади зградите не е усогласена со гупот и затоа потребно е да се изработи проект за инфраструктура со што би се решило ова усогласување, а после тоа врз основа на новиот проект за инфраструктура да се изгради таа улица.

**Советникот Дејан Ристовски** се јави за збор и наапомена дека не може да ја отвори точката електорнски

**Советничката Благица Сековска** се јави за збор и праша дали инвеститорот кој што ги изведувал тие згради го изработувал деталниот урбанистички план и зошто се случило проблем со улицата или инвеститорите се грижат само да ги градат зградите.

**Претставник од Општинската администрација** се јави за збор и напомена дека не се згради, туку станбени куќи , не се издадени одобренија за последните 7 парцели и проблем е што тој план е од 2005 година и со новиот дуп кој што се донел во 2013 со трасата на феврусрски поход што се изменила и новата траса што се ставила на сервисните учици и завршетокот на 12 Македонска бригада не можело да се иззведе улицата што била планирана по стариот детален план.

**Советничката Благица Сековска** се јави за збор и напомена дека како политичка партија секогаш се за да се помогне на обичниот граѓанин и дека ќе ја поддржат оваа точка.

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**15-та точка Советнички прашања**

**Советникот Милутин Ристески** постави прашања-Во Август минатата 2024 година во одговор на Советничко прашање поврзано со проектите кои требаше да бидат финансирани со Унгарскиот кредит, Градоначалникот се пофали со проекти со вкупна вредност од 14 до 15 милиони евра за вкупно 18 проекти. За дел од тие проекти имавме прилика да видиме што е почнато од социјалните мрежи и дел од порталите, меѓутоа за 9 од овие 18 проекти немаше податоци до каде е нивната реализација. Преку развојната програма гледаме дека не е почнато реализирањето за добар дел од овие 9 проекти.Она што ме интересира е во која фаза, односно фазите на проектирање дали се готови за секој поединечно. Ќе прочитам за кои станува збор

Реконструкција на ул.Симеон Кавракиров, кога ќе почне да се изведува улицата.

Реконструкција на ул. Милан Зечар со краци и изградба на паркингот позади зградата на Владимир Комаров бр 36, дали е завршено проектирањето и кога ќе се започне со изведба на овие два проекти.

Реконструкција на тротоарите на Владимир Комаро по елата должина, кога ќе се реконсструираат од Јане Снадански до железничка имајќи предвид дека во програмата на ВМРО-ДПМНЕ во овј 4 гоишен мандат е ветена и велосипедска патека и дали таа велосипедска патека стои во тој проект.

Реконструкција на паркингот од Џевахир до Љубен Лапе.

Реконструкција на плочници во Ново Лисиче , дали има проект за ова и кога ќе почне реалиацијата

Изградба на детска градинка Пчелка 1, кога ќе почне реализацијата?

Доградба на ОУ.Гоце Делчев, дали ќе почне реализацијата до крајот на годината и дали има готов проект.

Проширување на мостот Горно-Долно Лисиче, дали има проект за тоа и кога ќе почне реализацијата.

-Колку должат одновните училишта и детските градински по основ на фактури зза електрична енергија, парно греење, водовод и телекомуникациски услуги заклучно со јули 2025. Ме интересира за секое училиште и детска градинка посебно.

Претставник од Општинската администрација даде одговор на поставените прашања-за улицата Симеон Кавракиров предвидени се средтсва со вториот повик и сега со овој ребаланс се гласани тие средства, Владата ги одобри , обезбедена е техничка документација, обезбедени се соодветни решенија и во наредниот период ќе се реализира таа улица.

Околу улицата Милан Зечер издаден е налог за започнување со работа и веќе од другата недела треба да започне со работа. Се чекаше на соодветно сообраќајно решение за воведување на времен режин на сообраќај.

За тротоарите на Владимир Комаров веќе пола се реализирани, втората половина до железничка се предвидени средства , обезбедена е соодветна техничка документација, решение за реконструкција и средства во втоиот повик, исто тие ќе се реализираат во наредниот период по завршување на тендерот и избор на економски оператор.

За околу Мостот се чека урбанистички проект за инфраструктура за мостот и соодветна промена на времен режим на сообраќај.Обезбедени се средства, избрана е фирма и кога ќе се добијат соодветните дозволи од надлежните институции ќе премине на реализација на истото.

Околу јавните пешачки површини во Ново Лисиче веќе дел од јавните пешачки површини на патот на почетокот ќе се реконструираат и кулите на патот ќе се реконструираат во овој проект , а предвидени се и нови средства за реконструкција на јавни пешачки површини над мултифункционалниот центар.Тој потег ќе се реконструира, обезбедени се и средства, соодветна техничка документација и решенија.

За Гоце Делчев исто се обезбедени средства со вториот повик, има соодветна техничка документација, има решенија и по завршување на набавката ќе се реализира истото.

Советникот Дејан Ристовски постави прашање-Жителите на Општина Аеродром ми оставија два документи преку кои се гледа ефикасното и транспарентно во наводници работење на Општината. Првото барање е за промена на улични светилки, човекот се јавил за замена на уличното осветлување каде што пишал „Почитувани поради тоа што три пати се јавив и побарав замена на уличните светилки и на ул 16 и 11 во реонски центар и тоа сеуште не е направено, решив да поднесам писмено барање за промена на уличните светилки со скица каде се наоѓаат светилките кои не работат.Ова барање е поднесено на 13.02.2025 година со архивски број 03-56/1 до Јавно Претпријатие за комунални дејности“. Речиси 5 месеци човеков нема одговор, а сијалиците не се сменети.Прашање до Директорот на Јавното претпријатие за комунални дејности што мисли дали е во ред на ваков начин да се постапува кон жителите на Општина Аеродром од чии даноци зима плата и дали ќе постапите конечно на неговото барање.

-Жител на Општина Аеродром поднел пријава за нелегална градба со архивски број ИП 129-522/2024 поднесено на 22.11.2024 година, во која бара да се направи инспекциска контрола. Во самото барање пишува „Во врска со одобрението за градба број УП 1 20-14/2024 од 03.07.2024 бев повикан од секторот за урбанизам како сопственик на КП 2538/1 и непосреден сосед на КП 2535/4 да извршам увид на поставката, односно увид на одобрението за градба.Во увидот ми беше посоченото одобрение за градење во кое ми беше кажано дека објектот на КП 2535/4 ќе има подрум и 3 ката, а на најгорниот кат немаше скали кои водат кон покривот. Сакам навремено да ве исвестам дека на објектот на парцелата КП 2535/4 веќе е изграден подрум и 3 ката, а на третиот кат се гледаат подготовки за 4 спрат кои не се во одобрението за градба. Со тоа ќе ја надмине дозволената височина на објекти во овој плански опфат и целосно би ја затворил мојата јужна страна. Би сакал да направите инспекциска контрола навремено додека не е почната изградбата на скалите кон четвртиот кат заради навремено спречување на нелегалната градба, воедно и контрола на досегашниот габарит на објект. Последиците може да се нарушување на меѓусоседски односи, тужба против градителот, тужба против Општината и градежната инспекција за ненавремено реагирање и спречување на последиците. За ова усно беше информирана градежната инспекторкаа Елеонора уште на ден 18.11.2024. Од вас барам редовно контролирање на објектот во наредните 10 до 15 дена до ставање на последната плоча на покривот“. Бидејќи не добива никаков одговор дали е постапено по негова пријава на 13.02.2025 година човекот поднесува барање за одговор и понатамошна соработка со инспекцијата за навремено спречување на дивоградбата.Второто барање гласи “Почитуваниво врска со одобрението за градење бр УП 120-14/2024 од 03-07.2024 година како сопственик на КП 2538/1 и непосреден сосед на КП 2535/4 поднесов пријава под број ИП 29-522/2024 но сеуште не добив одговор дали е постапено по пријавата и што е направено.Би сакал да добијам писмен одговор по мојата пријава и скица од објектот како треба да изгледа за кој јас поднесов пријава.Ова го барам поради понатамошна соработка со инспекцијата и за навремено спречување на нелегална градба“. Исто така како и во претходниот случај и во овој случај жителот од Општина Аеродром не добива никаков одговор до ден денес, па истото прашање е и до инспекциската служба, дали е во ред на ваков начин да се постапува кон жителите на Општина Аеродром чии даноци земате плата.

-Дали е точно дека Јавното претпријатие за комунални дејности до пред 2-3 месеци депонирале шут и косена трева во Горно Лисиче на ул.Ѓорѓи Капчев во близина на мостот на Усјанскиот канал.Ова го прашувам бидејќи вакви дојави стигнаа од загрижени граѓани кои виделе Општинско камионче како таму исфрла трева за кое имале и докази, меѓу другото дали некој поминал да види на што личи овој дел кој се наоѓа само на 2 км од Општинската зграда.Меѓу другото прогласена е кризна состојба на територијата низ цела Македонија, две локации на потенцијални жаришта а предизвикување на пожар се на последна 5ка со трња над 3м и на Асном 12 према кејот. Прашањето е дали Општината ќе превземе нешто околу средување на овој хаос и дали некој ќе сноси одговорност ако се случи некоја несреќа.

-По однос на одговорите на Градоначалникот од минатата седница ќе поставам неколку потпрашања.По однос на одговорот за паркот Радост сам призна дека проектот касни една ипол година, прашањето ми е кој ќе ја сноси одговорноста за ова, бидејќи квалитетот на живот на тие луѓе е сведен на минимум.

-Околу Унгарскиот кредит на минатата седница Градоначалникот ги наброја проектите кои треба да се решаваат од основниот буџет на Општината, а не од Унгарскиот кредит. Ако ви требаше кредит за реконструкција на улици и јавни пешачки површини, тогаш што останува за некој поголем капитален проект. До кога е рокот да се реализираат овие проекти од Унгарскиот кредит.

-Околу дувалките Градоначалникот одговори дека се нарачани, а не се пристигнати. Ние поднесовме Амандман во декември кој ни го одбивте со образложение дека во програмата се вклучени дувалките.Што се случува со метларките, дали се расипани или се во функција, бидејќи се фрлени пола милион евра за купување и се даваат околу 10.000 евра секоја година за нивно одржување.Што се случува со метларките?

-Во поглед со аерозагадувањето Општина Аеродром извлече глоба од 88.000 евра према Јавното претпријатие комунална хигиена Скопје поради несобирање на смет. На сајтот на Општината пишуваше „Како Градоначалник сметам дека ова не е нормална и прифатлива состојба“ изјави градоначалникот Дејан Митески и додаде дека Општина Аеродром нема да дозволи да биде заложник на нечија неспособност и неодговорност. Прашувам дали е нормална и прифатлива состојбата со труењето кое се случува од Вардариште, зошто ваква казна не се поднесе од Општина Аеродром до Општина Гази Баба поради непостапување на остранување на дивата депонија. Зошто ваква казна не поднесе Општина Аеродром и кон Кисела Вода за непостапување на регулирање на издувните гасови од Усије кои исто така страдаме.

-Околу Јавното Претпријатие за комунални дејности во поглед на тајмерите за осветлување, одговорот на Градоначалникот е дека несовесни граѓани ги изместувале тајмерите и најави дека ќе продолжи да се случува. Прашувам дали има Општината комуникација со МВР, поточно со ПС Аеродром зошто не се направи заедничка акција на инспекциската служба заедно со полицијата за да се фатат несовесните граѓани кои ги изместуваат тајмерите.

Со тоа заврши 58-та седница на Советот на Општина Аеродром.

Претседател на Совет

на Општина Аеродром

Васе Канзуров